Tamaziɣt teqqim deg timawit almi d taggara-a, ugur-a, ar ass-a mazal-it imi ur nessaweḍ ara ad d-nessekfel akk ayen tesɛa tutlayt deg timawit ladɣa ayen yerzan tasekla ɣas ulama aṭas n leqdicat i d-yellan fell-as. Tasekla tesɛa assaɣ ɣer taɣulin-nniḍen aladɣa tasnilest, i wakken ad nesselmed kra n tfurkac n tesnilest am tjerrumt, taseftit, amawal... Ilaq ad nesseqdec tasekla, ama d asefru ama d tamacahut ula deg tira n yeḍrisen usnanen neḥwaǧ tasekla.